	[image: image1.png]



	Univerzita Tomáše Bati ve Zlíně

	
	Fakulta multimediálních komunikací


Hodnocení vedoucího diplomové práce – teoretická část
	Jméno a příjmení studenta
	BcA. Petr Král

	Studijní program
	N 8209 Teorie a praxe audiovizuální tvorby

	Obor/ateliér
	Kamera/audiovize

	Forma studia
	prezenční                                     Akad. rok
	2009 - 2010

	
	

	Název práce
	Světelné atmosféry ve filmu a způsoby jejich dosažení

	Vedoucí práce
	Doc. Mgr. Juraj Fandli


Tabulka A – hodnotí náročnost tématu, nikoli zpracování

	
	Úroveň

	Hodnocení náročnosti tématu:
	

	                                                                                        
	nadprůměrná
	průměrná
	podprůměrná

	Teoretické znalosti
	X
	
	

	Praktické zkušenosti
	X
	
	

	Sběr a zpracování podkladů a vstupních dat
	
	X
	

	Specifické nároky tématu (originalita, rozsah,
	
	
	

	statistické zpracování dat, interpretace závěrů apod.)
	
	X
	


Tabulka B – hodnotí úroveň zpracování tématu

	
	Úroveň

	Kritéria hodnocení práce:
	

	
	nadprůměrná
	průměrná
	podprůměrná
	nelze hodnotit

	Splnění cíle práce
	X
	
	
	

	Samostatnost při zpracování
	
	X
	
	

	Metodologická kvalita postupu 
	
	X
	
	

	Úroveň teoretické části 
	X
	
	
	

	Práce s literaturou (citace)
	
	
	X
	

	Úroveň analytické části 
	
	
	
	X

	Adekvátnost použitých metod
	
	X
	
	

	Úroveň návrhu  řešení  (realizace)
	
	
	
	X

	Jazyková úroveň práce 
	X
	
	
	

	Formální úroveň  (text, grafy, tabulky)
	
	X
	
	

	Přehled literatury (rozsah, kvalita)
	
	X
	
	

	Jiné kritérium (novost,  přínos praxi)
	
	X
	
	



BcA. Petr Král predkladá k obhajobe svoju diplomovú prácu na téma „Světelné atmosféry ve filmu a způsoby jejich dosažení“. Práca sa zaobera svetlom a osvetlovaním, ako jedným zo základných výrazových prvkov kameramana., vytváraním svetelných atmosfér podporujúcich výtvarný a tvorčí zámer pre konečné emotívne vyznenie audiovizuálného diela.

Práca je prehľadne rozdelená do šiestich kapitol, v ktorých sa čitatel postupne zoznamuje s jednotlivými postupmi a možnosťami kameramanskej profesie k dosiahnutiu požadovaného výtvarného pojatia.

V úvode sa zaoberá významom a charakteristikou svetla v živote človeka ako „nevyhnutelným a nezamenitelným fenoménom“. Poukazuje na skutočnosti, akými svet pomocou svetla vnímame, na základe zkúseností určité situácie vyhodnocujeme a akými spôsobmi pôsobí na našu psychiku. Správne charakterizuje fukciu svetla nie len ako technicky prvok umožňujúci vytvorenie obrazového záznamu, čo sa bohužial v poslednej dobe veľmi často považuje za jeho jedinú a postačujúcu funkciu, ale ako  mocný nástroj kameramana k vytvoreniu priestorového a plastické dojmu obrazu, vytvorenie dramatických, emotívnych situácí, zložku podporujúcu kompozičnú skladbu obrazu a výrazne podporuje tvorčí zámer pre vyznenie diela. O tejto funkcii svetla sa zmieňuje i v iných oblastiach umenia, jako sú divadlo, fotografie, scénografia apod. V ďalšom naznačuje mmožnosti, kedy už pri tvorbe scénara a režijného pojatia je možné uvažovať o dramatickej, výtvarnej, emotívnej a iných funkciách svetla.

Za veľmi zdarilú a výborne zpracovanú považujem kapitolu o svetelnej kompozícii, kde autor výstižne, názorne a zrozumitelne vysvetluje podstatu a význam tejto oblasti tvorčieho procesu. Rád by som citoval koniec kapitoly, ktorý považujem aj ja z hľadiska kameramanskej tvorby  a vytvorenia obrazovej koncepcie diela za veľmi dôležitý.

„Každopádně je důležité sledovat záměr, resp. podřídit celkovou světelnou kompozici  dramaturgickému záměru. Světlu je třeba věnovat zvýšenou pozornost a v zájmu obsahu, nebo žánru vytvořit požadovanou atmosféru“.


Autor pokračuje v práci uvedením základných osvetlovacích štýlov, výstižne sa venuje vysvetleniu pojmov v terminológii osvetlovania, akými sú hlavné svetlo, doplňkové, protisvetlo, svetelný a tonálný odstup, problematike tieňov, hlavne nežiaducích a pod. Venuje pozornosť farbe a svetelno-farebnej kompozícii, psychologickému pôsobeniu a symbolike farieb. Porovnáva prácu maliara, ktorý vytvára určitú svetelnú atmosféru v statickom obraze s náročnosťou vytvorenia a udržania rovnakých svetelných podmienok v priebehu celej filmovej sekvencie, ktoré vytvárá kameraman. V kapitole o snímaní na čiernobiely materiál veľmi správne poukazuje na rozdielnu tonálnu interpretáciu voči materiálu farebnému, možnosti zobrazenia výrazne farebne kontrastných prvkov v čiernobielej škále ako tonálne rovnakých plôch. Z toho vyplýva nutnosť kameramana pracovať so svetlom tak, aby vytváral vhodný svetelný a tým i tonálný odstup, svetelnými pomermi napomáhal  k odlišeniu týchto plôch.

V kapitole č. 4 sa autor venuje základným osvetlovacím javom, názorne a výstižne vysvetluje pojmy primárnej reality svetelnej skutočnosti a reality štylizovanej. Zaoberá sa otázkou stupňa miery a vhodnosti štylizácie v súvislosti s filmovými žánrami.


Veľmi zaujímavé a výstižné mi pripadajú myšlienky, ktoré prezentuje v kapitole o zamyslení sa nad niektorými súčasnými tendenciami svetelných riešení.  Upozorňuje na časté, až šablónovité svetelné riešenia s mýlným názorom niektorých kameramanov, ktorí preferenciou rôznych technických vymožeností sa snažia zakryť absenciu vlastnej invečnosti, hovorí o akejsi tvorčej anonymite a strate veľkých osobností v oblasti umenia, ktorí boli identifikovatelný svojimi výraznými postupmi, štýlom a výtvarným prejavom už na prvý pohľad.


Po stránke rozsahu i obsahu práca spĺňa požadované kritériá. Ako určité výtky by som uviedol hlavne skutočnosť, že autor v práci neuvádza žiadne svoje práce, či už ako ilustračné obrázky alebo prezentáciu vlastných názorov a predstáv. Práci by výrazne prospelo aj rozšírenie o praktické postupy pri zasvetlovaní scény, navrhovanie svetelných konštukcií pre vytvorenie požadovanej svetelnej atmosféry, ako i viac ilustračného obrazového materiálu pre názorné ukázky niektorých  typov svetelných atmosfér. V práci sa vyskytujú i drobné nepresnosti, ktoré však neovplyvňujú celkovú kvalitu práce.


Diplomovú prácu BcA. Petra Krále pre jej obsah, prehľadné štruktúrovanie kapitol, veľmi zrozumitelnú jazykovú formu, praktické postrehy a veľmi dobrú odbornú úroveň považujem za vhodnú i ako študijný materiál a doporučujem ju všetkých záujemcom , ktorí sa chcú venovať tejto problematike.

Práca spĺňa všetky kritéria k tomu, aby mohla byť prijatá k obhajobe a hodnotím ju známkou
B - velmi dobře

Návrh klasifikace  
...........................................................


Zlíně



   2. 6. 2010

V(e) ......................................   dne ......................................

 






       ......................................……………… 
podpis vedoucího práce 

BcA. Petr Král  ako praktickú časť svojej diplomovej práce predkladá k obhajobe obrazovú esej „Zrození tónu“. Presnejšie by sa dalo povedať obrazovo – hudobnú esej, nakoľko obrazová a zvuková stránka sú tu zastúpené v rovnomernej symbioze. Autor zvolil tri hudobné nástroje, husle, flétnu a klavír, ktoré prezentuje vo veľkých detailoch a makrodetailoch. Kompozícia a radenie záberov sú precízne vykonštruované a realizované. Detaily jednotlivých nástrojov prechádzajú z konkrétnych tvarov až do výrazne abstraktných výtvarných kompozícií. Veľmi kreatívne je využitá práca s hĺbkou ostrosti, nápadité a netypické pohľady niekedy až do útrob nástrojov, rakurzy postavenia kamery, voľba optiky. Zábery sú vačšinou statické, prípadne s malými kompozičnými dorovnávaniami, čo dodáva celkovému vyzneniu dostojnú formu.


Vo svetlotonálnom riešení je použitý pomerne vysoký svetelný pomer, svetlo je vhodne vedené tak, aby výtvarne zvýraznilo iba potrebné a doležité časti. Zbytok je ponorený do tmy. Veľmi kladne hodnotím i voľbu čiernobieleho obrazu, ktorý dáva vyniknúť čistote obrazových kompozícií kriviek a ploch. Vhodne sú zvolené a použité aj prelínačky, ktoré výborne korešpondujú s hudobným tempom.


Výrazná je i práca strihača a kvalita hudobnej nahrávky. K synchronizácii tak veľkého množstva detailných a abstraktných záberov pri dodržaní hudobného tempa bolo asi potrebné veľa trpezlivosti a profesionálnej zdatnosti.


Celkovo považujem audiovizálne dielo vytvorené na vysoko profesionálnej úrovni. Kameramanovi sa podarilo vytvoriť výrazne výtvarne zaujímavu a emotívnu obrazovú koncepciu a udržať počas celého filmu jej štýlovú jednotu.

Vzhľadom na uvedené kvality doporučujem prijať praktickú časť diplomovej práce k obhajobe a hodnotím ju známkou

Návrh klasifikace  
A - výborně
Ve Zlíně,  dne 7.6.2010

                                                                                             doc.Mgr. Juraj Fandli

                                                                                           podpis vedoucího práce

